INDOKOLÁS
Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet módosításáról szóló rendelet tervezet

I. Általános indokolás
Kiskőrös Város Képviselő-testülete a 2023. március 22.-én megtartott ülésén a 32/2023. sz. Képviselő-testületi határozattal felkérte a polgármestert a 92/2015. számú Képviselő-testületi határozattal elfogadott Kiskőrös Város Településszerkezeti Tervének és Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet (továbbiakban: HÉSZ) módosítására.
A Képviselő-testület a 32/2023. számú határozatával a Kiskőrös 0183/44, 0183/45, 0183/46, 0183/47 és a 0183/48 hrsz-ú ingatlanokat kiemelt fejlesztési területté nyilvánította, naperőműves beruházás megvalósítása érdekében.
A naperőműves beruházás megvalósítására az érintett ingatlanok területfelhasználási besorolásának módosítása szükséges általános borvidéki mezőgazdasági (Máb 1) területfelhasználásról különleges terület – napelempark (Kb-n) területfelhasználás átsorolására. A különleges terület – napelempark területhasznosítására vonatkozó részletszabályok, a rendelet 55. §-a. kiegészül a legkisebb kialakítható telekméret mértékével, valamint a tájba illesztés és a vizuális hatások csökkentése érdekében az övezet telekhatárára ültetendő cserjesor kötelező telepítésével.
A beruházás megvalósítása miatt, Képviselő-testületi határozattal kiemelt fejlesztési területté nyilvánított ingatlanok területfelhasználásának módosítása egyszerűsített eljárás keretében került lefolytatásra.

II. Részletes indokolás
A rendelet tervezet (továbbiakban: Rendelet) 4 paragrafusban módosítja a hatályos rendelet előírásait, és a szabályozási tervet. Ezek indoklása a következő:

1. §-hoz
A hatályos rendelet 55. §-ában szabályozott különleges terület – napelempark telepítésére vonatkozó általános szabályok kiegészülnek a legkisebb kialakítható telekmérettel, melynek mértéke 3000 m2, valamint a tájba illesztés és a vizuális hatások csökkentése érdekében az övezet telekhatárára olyan cserjesor ültetése kötelező, amely nem befolyásolja a napelemek működését, üzemelését.
2. §-hoz
A HÉSZ 59. § (2a) bekezdése kiegészül azzal, hogy a jelen módosítást a már folyamatban lévő ügyek esetében is alkalmazni kell, amennyiben az a kérelmező számára kedvezőbb.
3. §-hoz
A módosítás a Szabályozási Terv külterületi részét érinti, így a HÉSZ 6. melléklete - külterületi Szabályozási Terv – módosul.
4. §-hoz
A rendelet a kihirdetést követő napon lép hatályba.

